D'Schreibkunst is de tradizionelle Åat vu büidnda Kunst in da islamischn Kunst. Entwückid håd si d'arabische Kalligrafie aus'm Zusãmmenhãng, dass ma im Islam kane Leid åbüidln deaf und dass d'Schrift åis des Medium, mid dem si da Gott an de Menschn gwendt håd, an heiling Karakta håd. Innahåib vu da arabischn Kalligrafie hãm si mid da Zeid mearare Stile (Chatt) außaentwückid, de mid da Zeid modean woan san oda aa wieda aus da Mode kemma san.